pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”ลงเมืองโอ่ง เยี่ยมสถานประกอบการต้นแบบจ้างงานคนพิการตามกฎหมาย
วันจันทร์ที่ 12 พฤศจิกายน 2561
“บิ๊กอู๋”ลงเมืองโอ่ง เยี่ยมสถานประกอบการต้นแบบจ้างงานคนพิการตามกฎหมาย
รมว.แรงงาน ลงพื้นที่จังหวัดราชบุรี พบปะนายจ้าง ลูกจ้าง เยี่ยมชมสถานประกอบการ ต้นแบบการสนับสนุนสถานที่ให้คนพิการมีงานทําตามมาตรา 35 พ.ร.บ.ส่งเสริมและพัฒนาคุณภาพชีวิตคนพิการ
เมื่อวันที่ 12 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และคณะลงพื้นที่ตรวจเยี่ยม บริษัท ราชาเซรามิค จํากัด ซึ่งตั้งอยู่เลขที่ 8 หมู่ 3 ถ.ทรงพล ต.หนองอ้อ อ.บ้านโป่ง จ.ราชบุรี ซึ่งเป็นสถานประกอบกิจการเซรามิคเครื่องปั้นดินเผา ปัจจุบันมีลูกจ้าง 1,882 คนชาย 561 คน หญิง 1,321 คน ลูกจ้างคนพิการ 20 คน ปัจจุบันมีเด็กในการดูแล 10 คน ค่าเลี้ยงดู 400 บาท/เดือน โดยได้รับฟังการบรรยายสรุปของภาพรวมการประกอบกิจการ ปัญหาอุปสรรค ข้อเสนอแนะด้านแรงงาน ตลอดจนสถานการณ์การจ้างงานของสถานประกอบการ
จากนั้น รมว.แรงงาน และคณะลงพื้นที่ตรวจเยี่ยม บริษัท นําเชา (ประเทศไทย) จํากัด ซึ่งตั้งอยู่เลขที่ 59/4 หมู่ 10 ต.หนองอ้อ อ.บ้านโป่ง จ.ราชบุรี ซึ่งเป็นสถานประกอบกิจการ ผลิตอาหารกึ่งสําเร็จรูป ประเภท บะหมี่กึ่งสําเร็จรูป ขนมอบกรอบ ปัจจุบันมีลูกจ้าง 1,397 คน ชาย 182 คน หญิง 1,215 คน เป็นแรงงานสัญชาติเมียนมา 14 คน คนพิการ 4 คน ซึ่งกระทรวงแรงงานสนับสนุนสถานที่ให้ผู้พิการตามมาตรา 35 แห่งพ.ร.บ.ส่งเสริมและพัฒนาคุณภาพชีวิตคนพิการ พ.ศ.2550 โดยมีการจัดสถานที่สําหรับคนพิการได้จําหน่ายสินค้าอีกด้วย
ทั้งนี้ กระทรวงแรงงานยังได้ดําเนินการเข้าไปจัดฝึกอบรมยกระดับฝีมือแรงงานให้กับพนักงานลูกจ้างของบริษัท ราชาเซรามิค จํากัด และบริษัท นําเชา (ประเทศไทย) จํากัด ในปี 2559 - 2561 อาทิ หลักสูตรภาษาอังกฤษเพื่อการสื่อสาร การบํารุงรักษาและควบคุมรถยก กลยุทธ์บริหารงานและการจัดการโลจิสติกส์ 4.0 เป็นต้น ส่วนในปี 2562 สถาบันพัฒนาฝีมือแรงงาน 4 ราชบุรีได้เข้าประสานและวางแผนการฝึกอบรมให้กับบริษัททั้ง 2 แห่งแล้วซึ่งจะเปิดฝึกอบรมในช่วงเดือนมกราคม 2562 ในหลักสูตรการฝึกอบรมเทคโนโลยีชั้นสูงรองรับอุตสาหกรรมแห่งอนาคต ระยะเวลา 30 ชั่วโมง
สําหรับสถานการณ์ด้านแรงงานจังหวัดราชบุรีมีผู้อยู่ในกําลังแรงงาน 456,703 คน เป็นผู้มีงานทํา 449,008 คน คิดเป็นร้อยละ 67.3 ผู้ว่างงาน 5,607 คน คิดเป็นร้อยละ 1.2 ของผู้อยู่ในกําลังแรงงาน และผู้ที่รอฤดูกาล 2,088 คน คิดเป็นร้อยละ 0.3 มีสถานประกอบการ 4,884 แห่ง มีผู้ประกันตน 172,544 คนมีแรงงานนอกระบบ 249,470 คน มีแรงงานต่างด้าว 50,091 คน
รัฐบาลไทย-ข่าวทำเนียบรัฐบาล-กระทรวงกลาโหมสั่งเตรียมพร้อมรับพระสงฆ์และญาติธรรมกลับจากอินเดีย  พร้อมดัน “ศูนย์แพทย์ทหารอาเซียน” ฝึกรับมือร่วมกัน [กระทรวงกลาโหม]
วันอาทิตย์ที่ 19 เมษายน 2563
กระทรวงกลาโหมสั่งเตรียมพร้อมรับพระสงฆ์และญาติธรรมกลับจากอินเดีย  พร้อมดัน “ศูนย์แพทย์ทหารอาเซียน” ฝึกรับมือร่วมกัน [กระทรวงกลาโหม]
กระทรวงกลาโหมสั่งเตรียมพร้อมรับพระสงฆ์และญาติธรรมกลับจากอินเดีย  พร้อมดัน “ศูนย์แพทย์ทหารอาเซียน” ฝึกรับมือร่วมกัน
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 19 เม.ย. 63 : 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ (State Quarantine) ณ ศาลาว่าการกลาโหม
โดยสรุปภาพรวม ณ 19 เม.ย.63 สถานภาพคนไทยที่เดินทางกลับจากต่างประเทศผ่านสายการบิน ที่ยังอยู่ในมาตการกักตัวควบคุมโรคของรัฐ จํานวน 938 คน และมีแผนเดินทางกลับมาวันนี้อีก 263 คน  นอกจากนั้น ใน 24 - 25 เม.ย.63 มีกําหนดการการเดินทาง​กลับไทยของ​ พระสงฆ์​ แม่ชี และญาติธรรม​ จากการแสวงบุญ ณ เมืองกัลกัตตา​ ประเทศ​อินเดีย​ จํานวน 342 ราย (เป็นพระสงฆ์​ 104​ รูป​ แม่ชี​ 11​ คน​และญาติ​ธรรม​ 56​ คน) สําหรับด่านชายแดน ไทย - มาเลเซีย ทั้ง 5 ด่าน ที่เริ่มเปิดทําการตั้งแต่ 18 เม.ย.63 มีการเดินทางกลับเข้ามาของพี่น้องประชาชนไทยแล้ว จํานวน 503 คน และมีแผนเดินทางกลับวันนี้อีก 303 คน ซึ่งทั้งหมด กอ.รมน.ภาค 4 (สน.) ได้ร่วมกันคัดกรองอย่างเข้มข้น โดยทั้งหมดต้องอยู่ในมาตรการกักตัวควบคุมโรคของรัฐ ตามภูมิลําเนาโดยการควบคุมของแต่ละจังหวัด
พล.อ.ชัยชาญ’ ได้กล่าวว่า พล.อ.ประยุทธ์ จันทร์โอชา นรม.และรมว.กห. ได้สั่งการ ขอให้ “ศูนย์แพทย์ทหารอาเซียน” ที่มีที่ตั้งในไทย ประสานกับ กห.อาเซียน ริเริ่มขับเคลื่อนแลกเปลี่ยนข้อมูล ประสบการณ์และการฝึกร่วมกันผ่านระบบสื่อสารอิเล็กทรอนิกส์ เพื่อรับมือกับปัญหาโรคอุบัติใหม่ที่เกิดขึ้นในปัจจุบัน  พร้อมทั้ง ขอให้ใช้ศักยภาพของแต่ละเหล่าทัพ เข้าไปสนับสนุนช่วยเหลือเกษตรกรในแต่ละภูมิภาค นําผลผลิตตามฤดูกาล กระจายออกให้กับประชาชนทั่วประเทศได้เข้าถึง เช่นเดียวกับ “โครงการขนข้าวชาวนา เปลี่ยนปลาชาวเล” ที่ ทอ.สนับสนุนเครื่องบินขนส่งผลิตภัณฑ์การเกษตรข้ามภูมิภาค เพื่อให้เกษตรกรสามารถแลกเปลี่ยนสินค้าประมงและข้าวในภาวะเกิดวิกฤตโรคระบาด
ทั้งนี้ พล.อ.ชัยชาญ’ ได้กําชับ ขอให้จัดเตรียมความพร้อมพื้นที่และระบบบริหารจัดการตามมาตรการควบคุมโรค รองรับพระสงฆ์และญาติธรรม ที่จะเดินทางกลับจากกิจกรรมแสวงบุญในอินเดีย โดยขอให้ประสานกับสํานักงานพระพุทธศาสนาแห่งชาติอย่างใกล้ชิด เพื่อให้เป็นไปตามพระวินัยและกิจของสงฆ์
...............
รัฐบาลไทย-ข่าวทำเนียบรัฐบาล-อนุมัติมหาวิทยาลัยอมตะ เปิดหลักสูตรศักยภาพสูง ใน EEC
วันจันทร์ที่ 2 กรกฎาคม 2561
อนุมัติมหาวิทยาลัยอมตะ เปิดหลักสูตรศักยภาพสูง ใน EEC
รัฐบาลอนุมัติให้มหาวิทยาลัยอมตะ ซึ่งตั้งในพื้นที่นิคมอุตสาหกรรมอมตะนคร จ.ชลบุรี ส่วนหนึ่งของพื้นที่โครงการระเบียงเศรษฐกิจภาคตะวันออกหรืออีอีซี นําหลักสูตรปริญญาโทวิศวกรรมศาสตร์ที่เกี่ยวกับหุ่นยนต์ช่วยการผลิตระบบอัตโนมัติและยานยนต์แห่งอนาคตมาเปิดสอน
อาทิตย์ที่ 1 ก.ค.61
อนุมัติมหาวิทยาลัยอมตะ เปิดหลักสูตรศักยภาพสูง ใน EEC
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติให้มหาวิทยาลัยอมตะ ซึ่งตั้งในพื้นที่นิคมอุตสาหกรรมอมตะนคร จ.ชลบุรี ส่วนหนึ่งของพื้นที่โครงการระเบียงเศรษฐกิจภาคตะวันออกหรืออีอีซี นําหลักสูตรปริญญาโทวิศวกรรมศาสตร์ที่เกี่ยวกับหุ่นยนต์ช่วยการผลิตระบบอัตโนมัติและยานยนต์แห่งอนาคตมาเปิดสอน โดยจะจัดการเรียนการสอนเป็นภาษาอังกฤษและจีนที่มีมาตรฐานเดียวกับหลักสูตรในไต้หวัน ใช้เวลาการศึกษา 2 ปี มีการแลกเปลี่ยนคณาจารย์และนักศึกษาเพื่อพัฒนาศักยภาพให้สูงขึ้น ทั้งนี้ รัฐบาลมุ่งหวังให้สถาบันอุดมศึกษาจะเป็นแหล่งบ่มเพาะและผลิตบุคลากรที่มีความรู้ด้านเทคโนโลยีและนวัตกรรมขั้นสูง เพื่อสนับสนุนการพัฒนา 10 อุตสาหกรรมเป้าหมายหลักของไทยต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตมาเลเซียประจำประเทศไทย เข้าเยี่ยมคารวะนายกรัฐมนตรี ในโอกาสเข้ารับหน้าที่
วันพุธที่ 13 มิถุนายน 2561
เอกอัครราชทูตมาเลเซียประจําประเทศไทย เข้าเยี่ยมคารวะนายกรัฐมนตรี ในโอกาสเข้ารับหน้าที่
เอกอัครราชทูตมาเลเซียประจําประเทศไทย เข้าเยี่ยมคารวะนายกรัฐมนตรี ในโอกาสเข้ารับหน้าที่
วันนี้ (13 มิถุนายน 2561) เวลา 13.30 น. ณ ทําเนียบรัฐบาล ดาโต๊ะ โจจี แซมูเอล (Dato’ Jojie Samuel) เอกอัครราชทูตมาเลเซียประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ สรุปสาระสําคัญของการสนทนาดังนี้
นายกรัฐมนตรียินดีในการเข้ารับหน้าที่ใหม่ของเอกอัครราชทูตฯ และยินดีที่การจัดการเลือกตั้งทั่วไปที่ผ่านมาประสบความสําเร็จด้วยดี โดยรัฐบาลไทยพร้อมสนับสนุนการปฏิบัติหน้าที่ของเอกอัครราชทูตฯ และพร้อมทํางานร่วมกับรัฐบาลมาเลเซียชุดใหม่ เพื่อส่งเสริมความสัมพันธ์ระหว่างทั้งสองประเทศให้แน่นแฟ้นในทุกมิติ
ทั้งสองฝ่ายเห็นพ้องในการขับเคลื่อนความร่วมมือด้านต่างๆภายใต้กลไกทวิภาคีที่มีอยู่ให้มีความคืบหน้า รวมทั้งเร่งขับเคลื่อนเรื่องที่ยังคั่งค้างอยู่ให้เป็นรูปธรรมโดยเร็ว ภายหลังการเข้ามาบริหารงานของรัฐบาลใหม่มาเลเซีย ทั้งนี้ นายกรัฐมนตรีเห็นว่า การที่ทั้งสองประเทศมีชายแดนติดต่อกัน ประชาชนมีความคุ้นเคยกัน รวมถึงมีความสัมพันธ์ที่แน่นแฟ้นในหลายมิตินั้นถือเป็นพื้นฐานสําคัญในการเสริมสร้างความร่วมมือ เพื่อประชาชนของทั้งสองประเทศ
ในด้านความร่วมมือทวิภาคี ไทยเห็นว่าควรจะมีการหารือแบบพหุภาคี เพื่อให้เกิดประโยชน์สูงสุดแก่ทั้งสองประเทศ และภูมิภาค เช่น IMT-GT หรือการประชุมในระดับภูมิภาค ซึ่งสอดคล้องกับแผนงานของไทยและมาเลเซียในความร่วมมือต่างๆ เช่น ระเบียงเศรษฐกิจพิเศษ โครงการหนึ่งแถบ หนึ่งเส้นทาง และอินโดแปซิฟิก ในโอกาสนี้ นายกรัฐมนตรียังได้กล่าวเชิญชวนนักธุรกิจมาเลเซียให้เข้ามาลงทุนใน EEC ด้วย
ด้านเอกอัครราชทูตฯ กล่าวยินดีในการเข้ามารับตําแหน่งใหม่ที่ประเทศไทย และพร้อมปฏิบัติหน้าที่อย่างเต็มความสามารถเพื่อกระชับความสัมพันธ์และมิตรภาพที่มีมาอย่างยาวนานระหว่างสองประเทศ โดยนโยบายภายใต้การนําของตุน ดร. มหาธีร์ฯ ให้ความสําคัญกับการส่งเสริมความร่วมมือกับประเทศเพื่อนบ้านให้เจริญรุ่งเรืองไปด้วยกัน (Prosper-thy-neighbour) ซึ่งสอดคล้องกับนโยบายประเทศไทย + 1 ของนายกรัฐมนตรี ทั้งนี้ มาเลเซียพร้อมที่จะร่วมมือกับไทยอย่างเต็มที่ โดยเฉพาะอย่างที่ไทยจะเป็นประธานอาเซียนในปี 2562
************************************
รัฐบาลไทย-ข่าวทำเนียบรัฐบาล-การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันอังคารที่ 24 ธันวาคม 2562
การประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 31-13/2562 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (23 ธันวาคม 2562) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 31-13/2562 เพื่อหารือเกี่ยวกับแนวทางการดําเนินงานของกองทุนสินเชื่อเอสเอ็มอีตามแนวประชารัฐ เสริมสภาพคล่องแก่เอสเอ็มอี “SME โตไว ไทยยั่งยืน” โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการ นายภาสกร ชัยรัตน์ รองอธิบดีกรมส่งเสริมอุตสาหกรรม พร้อมด้วยคณะทํางาน เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมสรรพสามิตชี้แจงการขึ้นภาษีน้ำตาล
วันอังคารที่ 6 สิงหาคม 2562
กรมสรรพสามิตชี้แจงการขึ้นภาษีน้ําตาล
กรมสรรพสามิตชี้แจงการขึ้นภาษีน้ําตาล
พุธ 31 กรกฎาคม พ.ศ. 2562 นายพชร อนันตศิลป์ อธิบดีกรมสรรพสามิต กล่าวถึงผลกระทบการขึ้นภาษีน้ําตาลว่า รัฐบาลได้สร้างแรงจูงใจให้ผู้ประกอบอุตสาหกรรมและผู้นําเข้าปรับสูตรการผลิต และผลิตสินค้าเครื่องดื่มที่มีปริมาณน้ําตาลลดลงอย่างต่อเนื่อง โดยมีเป้าหมายจัดเก็บภาษีเครื่องดื่มที่มีสัดส่วนของปริมาณน้ําตาลไม่เกิน 6 กรัมต่อปริมาตรเครื่องดื่ม 100 มิลลิลิตร ภายในระยะเวลา 5-6 ปี มาตรการภาษีถูกนํามาใช้เพื่อลดการบริโภคปริมาณน้ําตาลในสินค้าเครื่องดื่มผ่านกลไกราคา โดยมีการประกาศใช้ภาษีตามปริมาณน้ําตาลในอัตราก้าวหน้าล่วงหน้าเพื่อให้ภาคอุตสาหกรรมมีระยะเวลาในการปรับตัว นอกจากนี้ หน่วยงานที่เกี่ยวข้องยังได้ดําเนินออกมาตรการอื่น ๆ ที่ไม่ใช่มาตรการภาษี เช่น การใช้ฉลาก GDA และ Healthier Choices Logo ส่งผลให้ผู้บริโภคตระหนักถึงผลกระทบต่อสุขภาพในการบริโภคเครื่องดื่มที่มีน้ําตาลมากขึ้น อาจกล่าวได้ว่า สินค้าที่มีน้ําตาลสูงจะมีราคาแพงกว่าและยังส่งผลเสียต่อสุขภาพมากกว่า ในขณะที่ภาษีความสามารถจะทําให้เครื่องดื่มที่มีน้ําตาลน้อยกว่ามีราคาถูกกว่าและยังส่งผลเสียต่อสุขภาพน้อยกว่าอีกด้วย
อย่างไรก็ตาม สําหรับผลกระทบจากภาษีความหวานต่ออุตสาหกรรมน้ําตาลที่มีจะส่งผลกระทบต่อราคาอ้อยของเกษตรกรนั้น ภาครัฐได้มีการพิจารณาอุปสงค์และอุปทานของอ้อยทั้งระบบเพื่อลดผลกระทบดังกล่าว โดยมีการวางแผนการเพิ่มมูลค่าตลาดทั้งในประเทศและการส่งออกน้ําตาลไปยังต่างประเทศ นอกจากนี้ยังมีการส่งเสริมให้มีการเพิ่มมูลค่าของอ้อยโดยส่งเสริมให้นําไปใช้ในการผลิตสินค้าอื่น อาทิ เอทานอลเพื่อเป็นพลังงานในประเทศและการส่งออก เป็นต้น
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ กล่าวปาฐกถาในงาน “Power of data : Privacy in a connected world”
วันศุกร์ที่ 27 กันยายน 2562
รมว.กระทรวงดิจิทัลฯ กล่าวปาฐกถาในงาน “Power of data : Privacy in a connected world”
รมว.กระทรวงดิจิทัลฯ กล่าวปาฐกถาในงาน “Power of data : Privacy in a connected world”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถาในงาน “Power of data : Privacy in a connected world” ณ โรงแรมสยามเคมปินสกี้ กรุงเทพฯ เมื่อวันที่ 25 กันยายน 2562 จัดโดยหนังสือพิมพ์บางกอกโพสต์ ซึ่ง รมว.กระทรวงดิจิทัลฯ กล่าวว่า ช่วง 2 ปีที่ผ่านมา รัฐบาลวางโครงสร้างพื้นฐานด้านดิจิทัลไปมากแล้ว แต่จะยังพัฒนาจุดกระจายสัญญาณให้ครอบคลุมชาวบ้านในพื้นที่ห่างไกลอย่างต่อเนื่อง โดยจะส่งเสริมให้ประชาชนสามารถใช้ประโยชน์จากโครงสร้างพื้นฐานดิจิทัลที่มีเพิ่มมากขึ้น กระทรวงฯ จะส่งเสริมให้คนรู้จัก "เกษตรดิจิทัล" เมื่อใช้งานดิจิทัลมากขึ้น ข้อมูลที่ส่งต่อกันก็จะมากขึ้นไปด้วย ดังนั้น รัฐบาลจะสนับสนุนให้เกิดการใช้ประโยชน์จาก Big Data โดยเริ่มจาก "ข้อมูลด้านการท่องเที่ยว" เพื่อให้ได้วางแผนจัดการทรัพยากรอย่างมีประสิทธิภาพ ขณะเดียวกันภาคเอกชนก็ได้สร้างมูลค่าเพิ่มให้กับสินค้า&บริการ และประชาชนก็สามารถเลือกใช้บริการได้อย่างคุ้มค่า สําหรับ พ.ร.บ.คุ้มครองข้อมูลส่วนบุคคล ที่เพิ่งมีผลบังคับใช้ ภาคเอกชนส่วนใหญ่จะกังวลเรื่องการโอนข้อมูลข้ามประเทศ ซึ่งกฎหมายกําหนดให้สามารถทําได้ แต่มีขั้นตอนและการตรวจสอบตามหลักเกณฑ์เพื่อให้เป็นไปตามมาตรฐานสากล กระทรวงฯ จะจัดทําคู่มือและหลักเกณฑ์สําหรับแต่ละกลุ่มธุรกิจ รวมทั้งเร่งออกกฎหมายลูกที่เกี่ยวข้อง ทั้งนี้ กฎหมาย Cyber Security จะช่วยวางแนวทางในการป้องกันและดูแลความมั่นคงปลอดภัยให้กับโครงสร้างพื้นฐานทางสารสนเทศที่สําคัญอีกด้วย
*****************
รัฐบาลไทย-ข่าวทำเนียบรัฐบาล-นายกรัฐมนตรี เตรียมลงพื้นที่ไปตรวจราชการและประชุม ครม. อย่างเป็นทางการนอกสถานที่ ระหว่างวันที่ 17 – 18 กันยายน 2561 ณ จ.เพชรบูรณ์ และ จ.เลย
วันอังคารที่ 4 กันยายน 2561
นายกรัฐมนตรี เตรียมลงพื้นที่ไปตรวจราชการและประชุม ครม. อย่างเป็นทางการนอกสถานที่ ระหว่างวันที่ 17 – 18 กันยายน 2561 ณ จ.เพชรบูรณ์ และ จ.เลย
ผู้ช่วยโฆษกรัฐบาล เผยนายกรัฐมนตรี เตรียมลงพื้นที่ไปตรวจราชการและประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 ระหว่างวันที่ 17 – 18 กันยายน 2561 ณ จังหวัดเพชรบูรณ์ และจังหวัดเลย
วันนี้ ( 4 ก.ย. 61 ) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า พลเอก ประยุทธ์ จันทร์โอชา นายกรัฐมนตรี มีกําหนดการเตรียมเดินทางลงพื้นที่ไปตรวจราชการและประชุมคณะรัฐมนตรีอย่างเป็นทางการนอกสถานที่ ครั้งที่7/2561 ระหว่างวันที่ 17 – 18 กันยายน 2561 ในพื้นที่กลุ่มจังหวัดภาคตะวันออกเฉียงเหนือตอนบน 1 (จังหวัดบึงกาฬ เลย หนองคาย หนองบัวลําภู และอุดรธานี) และพื้นที่กลุ่มจังหวัดภาคเหนือตอนล่าง 1 (พิษณุโลก เพชรบูรณ์ ตาก สุโขทัย และอุตรดิตถ์) โดยภารกิจการตรวจราชการของนายกรัฐมนตรีในวันที่ 17 กันยายน 2561 จะเริ่มต้นที่จังหวัดเลยก่อนเดินทางไปปฏิบัติภารกิจต่อที่จังหวัดเพชรบูรณ์ในช่วงบ่ายวันเดียวกัน และในอังคารที่ 18 กันยายน 2561 นายกรัฐมนตรี จะเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 7/2561 ณ จังหวัดเพชรบูรณ์ ทั้งนี้ นายกรัฐมนตรี ได้มอบหมายให้ พลอากาศเอก ประจิน จั่นตอง รองนายกรัฐมนตรี เป็นประธานการประชุมเตรียมการบูรณาการประเด็นด้านสารัตถะในการเดินทางไปตรวจราชการและประชุมคณะรัฐมนตรีอย่างเป็นทางการนอกสถานที่ครั้งนี้ด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ สั่งลุย!! แจกต้นไม้ 5 หมื่นต้น ชวนคนกรุงสูดอากาศสดชื่น
วันศุกร์ที่ 28 กุมภาพันธ์ 2563
กระทรวงเกษตรฯ สั่งลุย!! แจกต้นไม้ 5 หมื่นต้น ชวนคนกรุงสูดอากาศสดชื่น
กระทรวงเกษตรฯ สั่งลุย!! แจกต้นไม้ 5 หมื่นต้น ชวนคนกรุงสูดอากาศสดชื่น คืนพื้นที่สีเขียวทั่วเมือง
นายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ เปิดเผยถึงความคืบหน้าการดําเนินโครงการ “ปลูกเพื่อป(ล)อด ล้านต้น ลด PM2.5” Green City by MOAC ว่า โครงการดังกล่าวเป็นความร่วมมือกันระหว่าง กระทรวงเกษตรและสหกรณ์ กรุงเทพมหานคร และสํานักงานวิจัยแห่งชาติ รวมทั้งเครือข่ายภาครัฐและภาคเอกชน เพื่อแก้ไขปัญหาฝุ่นละอองขนาดเล็ก PM2.5 โดยรณรงค์ให้ประชาชนตระหนักถึงความสําคัญการรักษาสิ่งแวดล้อมที่สามารถช่วยแก้ปัญหาฝุ่น และเปิดโอกาสให้เกษตรกร ประชาชน เพาะพันธุ์เพื่อจําหน่ายเป็นอาชีพเสริมสร้างรายได้ ซึ่งขณะนี้ กระทรวงเกษตรและสหกรณ์ และบริษัท ดับเบิ้ล เอ (1991) จํากัด (มหาชน) ในฐานะเครือข่ายภาคเอกชนที่เข้าร่วมโครงการ ได้ดําเนินการแจกต้นไม้ผ่านสํานักงานเขตทั้ง 50 เขตของกรุงเทพมหานคร ซึ่งเป็นการจัดส่งต้นไม้ครั้งที่ 1 รวมจํานวน 50,000ต้น สํานักงานเขตละ 1,000ต้นเพื่อให้สํานักงานเขตแจกจ่ายให้กับประชาชนผู้สนใจที่ลงทะเบียนขอรับต้นไม้ผ่าน www.green-city.onlineและเลือกสถานที่รับต้นไม้ในเขตนั้นๆ รวมทั้งแจกให้ประชาชนผู้สนใจที่มาขอรับต้นไม้โดยตรง ณ สํานักงานเขต
“ขอเชิญชวนเกษตรกร พี่น้อง ประชาชนในพื้นที่กรุงเทพมหานคร ร่วมกิจกรรมในโครงการ Green City by MOAC โดยสามารถลงทะเบียนขอรับต้นไม้ได้ที่เว็บไซต์ www.green-city.online สามารถรับต้นไม้ได้ในวันที่ 2 - 13 มี.ค. 2563 เวลา 08.00 - 16.00 น. ณ สถานที่ที่เลือกไว้เท่านั้น จํากัดสิทธิ์ 5 ต้น / 1 ท่านเท่านั้น”นายวิชัย กล่าว
นอกจากนี้ เพื่อให้การดําเนินการแก้ไขปัญหาฝุ่นละอองขนาดเล็ก PM2.5 ขับเคลื่อนไปอย่างมีประสิทธิภาพ กระทรวงเกษตรและสหกรณ์ จึงได้แต่งตั้งคณะกรรมการและคณะทํางานโครงการ Green City by MOAC ขึ้น ประกอบด้วย 3 คณะ ได้แก่ 1. คณะกรรมการอํานวยการขับเคลื่อนโครงการฯ 2. คณะทํางานประชาสัมพันธ์โครงการฯ และ 3. คณะทํางานขับเคลื่อนและบริหารจัดการโครงการฯ เพื่อสร้างความยั่งยืน โดยทําหน้าที่ในการกําหนดนโยบาย และกรอบแนวทางการดําเนินงานในการส่งเสริมการปลูกต้นไม้ที่มีความสามารถในการดักจับฝุ่นละอองขนาดเล็ก PM2.5 เพื่อเพิ่มพื้นที่สีเขียว ตลอดจนขยายผลสร้างการรับรู้บูรณาการร่วมกับภาคส่วนต่างๆ และขยายผลการดําเนินโครงการ ต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการนโยบายปาล์มน้ำมันแห่งชาติ ครั้งที่ 2/2561
วันศุกร์ที่ 11 พฤษภาคม 2561
รอง นรม. พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 2/2561
รอง นรม. พล.อ.ประวิตรฯ เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 2/2561 โดยรับทราบด้านการผลิตปาล์มน้ํามันรวม 15.40 ล้านตัน เพิ่มขึ้นจากปี 2560 ที่ 14.24 ล้านตัน
วันนี้ (11 พฤษภาคม 2561) เวลา 10.00 น. ณ ห้องประชุมวิจิตรวาทการ ชั้น 3 อาคารสํานักงานสภาความมั่นคงแห่งชาติ ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายปาล์มน้ํามันแห่งชาติ ครั้งที่ 2/2561 สรุปสาระการประชุมได้ ดังนี้
ที่ประชุมรับทราบ สถานการณ์และแนวโน้มปาล์มน้ํามันและน้ํามันปาล์ม ด้านราคาตลาดต่างประเทศ ปี 2561 คาดว่าราคาน้ํามันปาล์มในตลาดโลกมีแนวโน้มลดลงเมื่อเทียบกับปี 2560 โดยราคาน้ํามันปาล์มในตลาดมาเลเซียจะเคลื่อนไหวอยู่ในระดับเฉลี่ยตันละ 2,300.00 ริงกิต (20.00 บาทต่อกิโลกรัม) ขณะเดียวกันสถานการณ์การผลิตและตลาดของไทย ปี 2561 ด้านการผลิต มีผลผลิตปาล์มน้ํามันรวม 15.40 ล้านตัน หรือคิดเป็นน้ํามันปาล์มดิบ 2.71 ล้านตัน (ที่อัตราน้ํามัน 17.61% ค่าเฉลี่ยปี 2560) เพิ่มขึ้นจากปี 2560 ที่ 14.24 ล้านตัน เนื่องจากเนื้อที่ให้ผลผลิตและปริมาณน้ําฝนเพิ่มขึ้น
ทั้งนี้ ไตรมาสที่ 1 มีปริมาณ 4.002 ล้านตัน คิดเป็นร้อยละ 25.99 ของผลผลิตทั้งหมด รวมทั้งไตรมาสที่ 2 ใน เดือนเมษายน พฤษภาคม และมิถุนายนนี้ ผลผลิตออกสู่ตลาดประมาณ 1.357 ล้านตัน 1.506 ล้านตัน และ 1.320 ล้านตัน ตามลําดับ โดยคาดว่าในเดือนพฤษภาคมจะมีผลผลิตมากที่สุด และประมาณการสต็อกน้ํามันปาล์มคงเหลือ เดือนเมษายน – พฤษภาคม 2561 คณะกรรมการกลางว่าด้วยราคาสินค้าและบริการ (กกร.) แจ้งว่าผลปาล์มน้ํามันมี 1,367,458 ตัน CPO ผลปาล์มที่ใช้ในการผลิต 1,651,801 ตัน CPO ผลผลิตน้ํามันปาล์มดิบโดยประมาณ 294,638 ตัน ยอดส่งออกน้ํามันปาล์มดิบและน้ํามันปาล์มบริสุทธิ์โดยประมาณ 45,660 ตัน และปริมาณความต้องการใช้น้ํามันปาล์มในประเทศ ประมาณ 210,614 ตัน (ที่มา ประมาณการผลปาล์มน้ํามันจากการสํารวจชอง สํานักงานเศรษฐกิจการเกษตร (สศก.) ณ 24 เม.ย.61)
พร้อมกันนี้ ที่ประชุมได้พิจารณาและมีมติพิจารณาเห็นชอบ มาตรการแก้ไขปัญหาปาล์มน้ํามันและน้ํามันปาล์มให้เกิดผลจริงจัง ดังนี้ 1. การลดต้นทุนและเพิ่มรายได้ให้เกษตรกร 2. พัฒนาคุณภาพปาล์มน้ํามันตามยุทธศาสตร์การปฏิรูปฯ 3. ปรับสมดุลน้ํามันปาล์มในประเทศ 4. กําหนดมาตรฐานโรงงานสกัดน้ํามันปาล์ม 5. การส่งเสริมการใช้น้ํามันดีเซลหมุนเร็ว B20 6. ส่งเสริมการปลูกปาล์มน้ํามันพันธุ์ดี และ 7. อื่นๆ ทั้งนี้ คณะกรรมการนโยบายปาล์มน้ํามันแห่งชาติ กระทรวงเกษตรฯ กระทรวงอุตสาหกรรม และกระทรวงพาณิชย์ จะร่วมพิจารณาจัดทําแผนงานในการบูรณาการด้านต่าง ๆ เพื่อครอบคลุมทุกมิติและจะนําเข้าเสนอในที่ประชุมในครั้งต่อไป
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดการอบรมหลักสูตรประกาศนียบัตรธรรมาภิบาลสิ่งแวดล้อม สำหรับนักบริหารระดับสูง รุ่นที่ 6 (ปธส.6)
วันพฤหัสบดีที่ 19 เมษายน 2561
ทส. จัดการอบรมหลักสูตรประกาศนียบัตรธรรมาภิบาลสิ่งแวดล้อม สําหรับนักบริหารระดับสูง รุ่นที่ 6 (ปธส.6)
ทส. จัดการอบรมหลักสูตรประกาศนียบัตรธรรมาภิบาลสิ่งแวดล้อม สําหรับนักบริหารระดับสูง รุ่นที่ 6 (ปธส.6)
วันนี้ (19 เม.ย. 61) กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม จัดอบรมหลักสูตรประกาศนียบัตรธรรมาภิบาลสิ่งแวดล้อมสําหรับนักบริหารระดับสูง รุ่นที่ 6 เพื่อเสริมสร้างศักยภาพนักบริหารระดับสูงในการจัดการสิ่งแวดล้อมอย่างยั่งยืนแบบองค์รวมและบูรณาการตามหลักธรรมาภิบาลและแลกเปลี่ยนความรู้ ประสบการณ์ ตลอดจนการสร้างเครือข่ายความร่วมมือในการจัดการสิ่งแวดล้อม โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการอบรม พร้อมปาฐกถาพิเศษ เรื่อง "การปฏิรูปการจัดการทรัพยากรธรรมชาติและสิ่งแวดล้อมในยุค Thailand 4.0รวมทั้งการนําเสนอบทบาทและภารกิจของกระทรวงทรัพยากรธรรมชาติและสิ่งแวดล้อม โดยนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-ผู้แทนสภาสื่อมวลชนจากประเทศอาเซียนพร้อมคณะเข้าเยี่ยมคาระ รองนายกรัฐมนตรี
วันจันทร์ที่ 16 ตุลาคม 2560
ผู้แทนสภาสื่อมวลชนจากประเทศอาเซียนพร้อมคณะเข้าเยี่ยมคาระ รองนายกรัฐมนตรี
ผู้แทนสภาสื่อมวลชนจากประเทศอาเซียนพร้อมคณะเข้าเยี่ยมคาระ รองนายกรัฐมนตรี
วันนี้ (จันทร์ที่ 16 ตุลาคม 2560) เวลา 14.00 น. ผู้แทนสภาสื่อมวลชนจากประเทศอาเซียนพร้อมคณะ เข้าเยี่ยมคาระนายวิษณุ เครืองาม รองนายกรัฐมนตรี ณ ห้องประชุมชั้น 2 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวทักทายผู้แทนสภาสื่อมวลชนจากประเทศอาเซียน ซึ่งได้แก่ ฟิลิปปินส์ เมียนมา ติมอร์-เลสเต อินโดนีเซีย และไทย และหารือเกี่ยวกับความร่วมมือของสภาสื่อมวลชนของอาเซียน และแลกเปลี่ยนความคิดเห็นเกี่ยวกับสภาสื่อมวลชนของอินโดนีเซีย เมียนมา ติมอร์-เลสเต ในเรื่องความเป็นมา การก่อตั้ง ภารกิจหน้าที่ การดําเนินงานของสภาสื่อมวลชนแต่ละประเทศ เป็นต้น รองนายกรัฐมนตรีและผู้แทนสภาสื่อมวลชนจากประเทศอาเซียนต่างเห็นพ้องกันว่า ไม่ว่าประเทศไหนจะให้อิสระและเสรีภาพแก่สื่อมวลชนมากน้อยเพียงใดก็ตาม สื่อมวลชนของทุกประเทศล้วนต้องมีข้อบังคับ กฎกติกา และจริยธรรมในการทํางาน นอกจากนี้ สภาสื่อมวลชนจะต้องมีการส่งเสริมทักษะและความเป็นมืออาชีพให้แก่สื่อมวลชนในประเทศ เพื่อส่งเสริมให้การทํางานของสื่อมวลชนมีประสิทธิภาพมากยิ่งขึ้น
ทั้งนี้ ในวันที่ 17 ตุลาคม 2560 จะมีการประชุมความร่วมมือของผู้แทนสื่อมวลชนจากประเทศอาเซียนอีกครั้งหนึ่ง จัดโดยสมาคมเครือข่ายสื่อมวลชนในเอเชียตะวันออกเฉียงใต้(SEAPA) เพื่อหารือเกี่ยวกับความร่วมมือของสภาสื่อมวลชน ที่นําไปสู่การพัฒนาและการทํางานของสื่อมวลชนของประเทศอาเซียนที่เป็นไปตามจริยธรรม ข้อบังคับของแต่ละประเทศ โดยยึดหลักการทํางานอย่างเป็นอิสระ ไม่ได้รับการแทรงแซง และมีเสรีภาพอย่างแท้จริง
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ เป็นประธานเปิดประชุมวิชาการราชบัณฑิตสัญจร ประจำปี 2561 เรื่อง “การสร้างความเป็นธรรม เพื่อลดความเหลื่อมล้ำในสังคม”
วันพุธที่ 28 กุมภาพันธ์ 2561
รมต.นร. สุวพันธุ์ฯ เป็นประธานเปิดประชุมวิชาการราชบัณฑิตสัญจร ประจําปี 2561 เรื่อง “การสร้างความเป็นธรรม เพื่อลดความเหลื่อมล้ําในสังคม”
รมต.นร. สุวพันธุ์ฯ กล่าวย้ําว่า “ข้อเสนอแนะและผลสรุปของการประชุมวิชาการฯ จะเป็นแนวทางหนึ่งที่มีความสําคัญในการลดความเหลื่อมล้ําในสังคม”
วันนี้ ( 28 กุมภาพันธ์ 2561) เวลา 09.00 น. ณ ห้องราชา 2 ชั้น 11 โรงแรมปรินซ์พาเลซ เขตป้อมปราบศัตรูพ่าย กรุงเทพฯ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานเปิดประชุมวิชาการราชบัณฑิตสัญจร ประจําปี 2561 เรื่อง “การสร้างความเป็นธรรมเพื่อลดความเหลื่อมล้ําในสังคม” จัดโดยสํานักธรรมศาสตร์และการเมือง ราชบัณฑิตยสภา มีผู้ร่วมประชุมฯ ประกอบด้วยคณะราชบัณฑิตและนักวิชาการจากสถาบันการศึกษาต่าง ๆ พร้อมกับภาคีสมาชิกฯ จํานวนทั้งสิ้นประมาณ 150 คน โดยมี ศ. ดร. สมบูรณ์ สุขสําราญ ประธานสํานักธรรมศาสตร์และการเมือง และคณะผู้บริหารราชบัณฑิตยสภาให้การต้อนรับ
โอกาสนี้ ประธานสํานักธรรมศาสตร์และการเมือง ได้กล่าวรายงานว่า โครงการปาฐกถาวิชาการราชบัณฑิตสัญจร สํานักธรรมศาสตร์และการเมือง ได้ดําเนินงานมาตั้งแต่ พ.ศ. 2545 และได้ขยายความร่วมมือกับสถาบันการศึกษาทั้งในส่วนกลางและส่วนภูมิภาคมาโดยตลอด เพื่อส่งเสริมสนับสนุน ให้ราชบัณฑิตและภาคีสมาชิกของสํานักธรรมศาสตร์และการเมือง ศึกษา ค้นคว้า วิจัย และเสนอความรู้ทางวิชาการในสาขาวิชาต่าง ๆ เพื่อเป็นการเพิ่มพูนสรรพวิชาให้เกิดประโยชน์แก่ประเทศชาติและประชาชน ตลอดจนการให้ความร่วมมือกับรัฐบาลด้านนโยบายและยุทธศาสตร์ของชาติเพื่อการพัฒนาประเทศให้มีความเจริญก้าวหน้าอย่างยั่งยืนต่อไป
จากนั้น รัฐมนตรีประจําสํานักนายกรัฐมนตรี ได้กล่าวเปิดการประชุมวิชาการ พร้อมกล่าวปาฐกถาพิเศษ เรื่อง “นโยบายของรัฐบาลในการสร้างความเป็นธรรม เพื่อลดความเหลื่อมล้ําในสังคม” ว่า ขอชื่นชมสํานักธรรมศาสตร์และการเมือง ราชบัณฑิตยสภา และสํานักงานราชบัณฑิตยสภา ที่ได้จัดการประชุมครั้งนี้ขึ้น เนื่องด้วยปัญหาความเหลื่อมล้ําเป็นปัญหาหนึ่งของสังคมไทยที่สะสมมายาวนาน และมีผลกระทบต่อคนไทยทุกคน การจัดประชุมในครั้งนี้จึงสอดคล้องกับนโยบายรัฐบาล และแสดงให้เห็นถึงความตั้งใจของสํานักธรรมศาสตร์และการเมือง ราชบัณฑิตยสภา ในการร่วมขับเคลื่อนประเทศไทยในทุกมิติ ถือเป็นการบูรณาการทางวิชาการเพื่อการปฏิรูปประเทศอย่างจริงจัง
รัฐมนตรีประจําสํานักนายกรัฐมนตรี ได้กล่าวย้ําว่า พลเอกประยุทธ์ จันทร์โอชา นายกรัฐมนตรี มุ่งหวังให้โครงการไทยนิยม ยั่งยืน เป็นโครงการที่เน้นความดีงามทั้งด้านการคิด การพูด และการกระทําของประชาชน พร้อมทั้งรับฟังความต้องการและปัญหาความเดือดร้อนของประชาชนแล้วแปลงไปสู่แผนงานหรือโครงการ พร้อมทั้งไปสู่การปฏิบัติเพื่อสร้างผลสัมฤทธิ์ที่ก่อให้เกิดประโยชน์ในการพัฒนาคุณภาพชีวิตของประชาชนอย่างแท้จริง
รัฐมนตรีประจําสํานักนายกรัฐมนตรี ได้กล่าวในตอนท้ายว่า การประชุมวิชาการฯ ในวันนี้เป็นโอกาสให้ผู้ร่วมประชุมวิชาการฯ ทุกคนได้แลกเปลี่ยนความคิดเห็น ความรู้ และประสบการณ์ เพื่อนําข้อเสนอและแนวทางการลดความเหลื่อมล้ําในสังคมไทยที่เป็นประโยชน์เสนอต่อรัฐบาล พร้อมผลักดันไปสู่การปฏิบัติต่อสังคมไทยให้มีความเท่าเทียมมากขึ้นอย่างเป็นรูปธรรมและยั่งยืนต่อไป
.........................................................
กลุ่มประชาสัมพันธ์และเผยแพร่ สํานักโฆษก